'n Smaaklike Vrug | Christelike Media
Bron: Nader Bekeken. 5 bladsye.
Maar die vrug van die Gees is liefde, blydskap, vrede, geduld, vriendelikheid, goedheid, getrouheid, sagmoedigheid en selfbeheersing.
By die vrug van die Gees proe ons Christus!⤒🔗
An apple a day keeps the doctor away' sê die Engelse spreekwoord. Dit is woorde waarmee die meeste van ons bekend is. Dit sê ook iets oor die eet van vrugte. Of dit nou 'n appel of iets anders is, om vrugte te eet is gesond en daar is iets vir elke smaak, van lekker vars tot baie soet. Daar is so baie soorte beskikbaar. En dis gesond om daarvan te smul, want dit bevat vitamines.
In Galasiërs 5:22 gaan dit ook oor 'n vrug – 'n baie besondere vrug. Dit groei ook aan 'n baie besondere vrugteboom. Dit is die mooiste en heerlikste vrug op die hele wêreld: die vrug van die Gees. Kom ons bekyk hierdie vrug 'n bietjie nader.
Van gawes na vrug←⤒🔗
Ons het in die jongste tyd heelwat blootstelling gehad aan die gawes van die Gees. Veral dan aan daardie gawes wat maklik aandag trek. Dink maar aan die gawe om in tale te kan spreek, die gawe van genesing, of die gawe van profesie. Ons hoor nie so dikwels van gawes wat minder aandag trek nie. Dink hier maar aan onderrig gee, om te vermaan of om te dien. Maar al hierdie gawes is iets heel anders as die vrug van die Gees. Gawes verskil van persoon tot persoon. Die een het dalk hierdie gawe, 'n ander daardie. Die een het dalk 'n simpatieke oor, die ander 'n helpende hand. Nog een kom weer met 'n gepaste woord op die regte tyd. Gawes kan dus geweldig verskil. Maar met die vrug van die Gees is dit anders. 'n Mens lees in die Bybel oor een en dieselfde vrug by almal. Dit groei by elkeen in wie die Gees woon en werk. By almal wat glo, bemerk ons een en dieselfde vrug.
vrug op die hele wêreld:
Wanneer ons die vrug met die gawes vergelyk, is dit duidelik dat die vrug die gawes ver oortref. Die vrug is mooier as enige gawe. So lees ons dit by Paulus in sy eerste brief aan die gemeente in Korinte. Daar wy hy 'n paar hoofstukke (12 t/m 14) aan gawes. Maar binne hierdie hoofstukke oor gawes skryf hy:
Maar beywer julle met die oog op die beste gawes; en ek wys julle 'n nog uitnemender weg.
En dan volg die bekende hoofstuk oor die liefde. Dit is die pad wat ons na die hoogtes neem.
En wat word eerste genoem by die vrug? Liefde! Liefde is belangriker as enige gawe. Dit let ons op wanneer Paulus oor die liefde skryf. 'n Mens kan oor die mees voortreflike gawes beskik, maar as jy nie liefde het nie, beteken dit niks. Selfs al sou jy die taal van engele spreek, sal dit soos dooie metaal weerklink as jy nie liefde het nie (1 Korintiërs 13:1). Die vrug is meer as enige gawe. Dit is dus nou die tyd om hierdie vrug verder te bestudeer en te bewonder.
Waarom die woord vrug en nie werk nie?←↰⤒🔗
Die vrugte groei aan die lote
Hom geheg is.
Die Gees neem dit uit Christus
en plaas dit
Hy laat die
en jou op Hom
te laat vertrou.
By elke woord is dit duidelik van welke boom die vrug afkomstig is. Die vrug van die Gees groei slegs aan die boom: Christus. Aan die vrug ken ons die boom. Dit het Christus self verklaar in die bergrede (Matteus 7:15 ev.).
Hier het ons te doen met die kern van die werk van die Gees. Hy leer ons om te glo in Christus en om in en deur Hom te leef. Hy hernu ons na Sy ewebeeld. Vanaf Pinkster het dit 'n werklikheid geword, wêreldwyd. Oral oor die hele aarde begin mense om soos Christus te lyk. Sy beeld word oral sigbaar.
Uit God se perspektief: Hy sien nou wêreldwyd Sy beeld terug by die mensdom! Dit moet vir Hom 'n fees wees. Eindelik sien Hy nou terug wat deur ons skuld verlore gegaan het. Dit is te danke aan Christus en Sy Gees. Ook vir mense word die beeld van Christus sigbaar. Hulle kan ook nou liefde, blydskap en vrede smaak. Hulle proe die heerlike vrug van die Gees. As hulle reg proe kan hulle Christus werklik geniet.
Die genoemde nege woorde laat ons verstaan wat die vrug van die Gees is. Maar liefde staan eerste. Daarvoor is daar 'n rede. Liefde is die oorsprong van alles wat daarna volg. Waar liefde woon, is daar vreugde. Wanneer twee jongmense wat mekaar liefhet, mekaar ontmoet, sien 'n mens net gelukkige en blye gesigte. Waar liefde woon is ook vrede. Daar groei eendrag en ooreenstemming. Liefde is die bron van dit alles. Dit is nie toevallig dat al hierdie dinge saamgevat kan word in die liefde nie: Om God en jou naaste lief te hê. Dit is waaruit dit alles ontstaan en groei.
Maar hier spreek ons dan van liefde soos God dit laat blyk deur sy Seun, Jesus. Dis 'n probleem dat die woord 'liefde' vir so baie begrippe gebruik word. Liefdesliedere is daar te veel om op te noem. Daar is liefdesliedjies in baie musiekgenres. Maar waar bring hierdie liedjies jou? Nie by die kruis op Golgota nie; nie by Hom wat sy lewe vir sy volgelinge gegee het en wat vir dié wat Hom gekruisig het, gebid het nie.
Hierdie liefde neem jou na 'n pad wat jou ver omhoog voer, sê Paulus vir ons in 1 Korintiërs 12:31.
Verder skryf hy dan oor liefde wat nie selfsugtig is nie, maar die belange van ander bevorder. Liefde soek met volle oorgawe die belang van ander en laat nie toe dat hulle skade ly nie. Wanneer in 'n huwelik die een party die ander in die steek laat, ontbreek die liefde. Wanneer in 'n gemeente 'n lidmaat die bande verbreek en êrens anders 'n heenkome soek, is daar 'n gebrek aan liefde.
Paulus skryf egter ook oor wrange vrugte! Hier dink ons aan woorde soos vyandskap, twis, jaloersheid, toornigheid, naywer, tweedrag, afguns. Dit is alles woorde uit Galasiërs 5 waar hy skryf oor die kenmerke van ons ou sondige natuur – óns ou menslike natuur. Met hierdie wrange vrugte het ons steeds te doen.
Maar soos deur 'n wonderwerk groei daar nou 'n baie kosbare vrug. Daarvoor sorg God, die hemelse Boer, self. Dit is harde wek, wat Hy verrig deur sy Gees. Hy snoei en snoei weer, want dit laat die vrug beter groei. Hy snoei sodat die vrug meer word (Johannes 15:2). Die Vader sien uit na 'n groot oes. Jesus het gesê: 'Hierin is my Vader verheerlik, dat julle veel vrug dra' (Johannes 15:8).
Luister na die Gees en bid vir Sy werk in jou
Wat kan ons bydra om te verseker dat ons wel vrug dra? Ons het hierbo op die betekenis van die woord 'vrug' ingegaan. Die groei van die vrug is nie van ons afhanklik nie, maar is die werk van die Gees. Ons kan dus slegs een ding bydra: Laat die Here, deur sy Gees, toe om in jou te werk! Hierdie woorde kom in die Heidelbergse Kategismus (Sondag 38) voor en dis hier ten volle van toepassing. Ons moet die Gees benader en hom soek in die plek waar Hy werk. Hierdie woorde bring ons by die kerk, die huis van God, by die verkondiging van Sy woord.